OpenLLM-France/wikimedia huggingface dataset:
# Montalegre (Portugal)

Montalegre és un municipi portuguès, situat al districte de Vila Real, a la regió del Nord i a la subregió de l'Alt Trás-os-Montes.L'any 2006 tenia 10.583 habitants. Es divideix en 36 freguesies. Limita al nord amb Galícia, a l'est amb Chaves, al sud-est amb Boticas, al sud amb Cabeceiras de Basto, a sud-oest amb Vieira do Minho i a l'oest amb Terras de Bouro.

## Población

Població del concelho de Montalegre (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 18072 | 9794 | 20732 | 21158 | 32728 | 19403 | 15464 | 12762 | 12150 |

## Freguesies

* Cabril
* Cambeses do Rio
* Cervos
* Chã
* Contim
* Covelães
* Covelo do Gerês
* Donões
* Ferral
* Fervidelas
* Fiães do Rio
* Frades do Rio
* Gralhas
* Meixedo
* Meixide
* Montalegre
* Morgade
* Mourilhe
* Negrões
* Outeiro
* Padornelos
* Padroso
* Paradela
* Pitões das Júnias
* Pondras
* Reigoso
* Salto
* Santo André
* Sarraquinhos
* Sezelhe
* Solveira
* Tourém
* Venda Nova
* Viade de Baixo
* Vila da Ponte
* Vilar de Perdizes
# Resolució 2107 del Consell de Seguretat de les Nacions Unides

La Resolució 2107 del Consell de Seguretat de les Nacions Unides fou adoptada per unanimitat el 24 de juny de 2013. El Consell relleva l'Iraq de les seves obligacions relatives al retorn de les restes de kuwaitians i de nacionals de tercers països que van ser capturats sota l'antic règim baasista de Saddam Hussein al seu propi estat.
Després de l'aprovació de la resolució, Hoshyar Zebari, ministre d'exteriors de l'Iraq, va dir que havia marcar un punt d'inflexió en la relació de l'Iraq amb la comunitat internacional i un pas significatiu en el procés d'arreglar els vincles bilaterals.
| « | Tots els aspectes negatius de la relació entre els països s'han convertit en part del passat. Ens centrarem en el present i el futur, i el que poden aconseguir les relacions fraternals per consolidar la pau, la seguretat i l'estabilitat a la regió. | » |
Es va demanar al govern d'Iraq que ajudés al Comitè Internacional de la Creu Roja pel que fa a la informació sobre kuwaitians desapareguts i que ajudés amb la recerca d'aquestes persones o de les seves restes mortals.
Les mesures §2c, §2d i §3c de la resolució 686, §30 de la resolució 687 i §14 de la Resolució 1284 pel que fa als kuwaitians empresonats i els béns robats van ser abolides.

## Referències

* ↑ ONU. «Unanimously adopting resolution 2107, SC removes Iraq from Chapter VII obligations over return of Kuwaiti nationals», 27-06-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Lalung

Els tiwa o lalung són un poble del nord-est de l'Índia a Assam. Disposen d'un Consell Autònom però als darrers anys ha estat acusat de corrupció, d'augmentar els càrrecs retribuïts, i portar el nombre de membres de l'assemblea legislativa de 30 a 41 innecessàriament. El principal representant del poble és el Sadou Assam Tiwa Sanmilan (Associació Tiwa d'Assam, All-Assam Tiwa Association). El Front Nacional Revolucionari Tiwa és una organització que busca la independència a través de la lluita armada.

## Referències

* ↑ Bhuyan S.K. (ed.) Deodhai Asam Buranji. Gauhati: DHAS, 1932.
* ↑ Hunter W. A statistical account of Assam. London: Trubner, 1879.
* ↑ Ramirez, Philippe. People of the margins: across ethnic boundaries in North-East India. Guwahati: Spectrum Publications, 2014. ISBN 978-81-8344-063-9.
# Mare de Déu del Remei (Alacant)

La Mare de Déu del Remei, més conegut com Verge del Remei, és un barri de la ciutat d'Alacant. Segons el cens de l'any 2022 compta amb un total de 16.253 habitants (8.488 homes i 7.765 dones). Aquest barri està delimitat per Ciutat Jardí al nord, Lo Morant-San Nicolau de Bari al sud, Rabassa i la Tómbola a l'oest, i Joan XXIII, Bonavista de la Creu, les Quatre-centes Vivendes i la Mare de Déu del Carme al costat de Colònia Requena a l'est. El seu codi postal és el 03011.

## Referències

* ↑ «ESTADÍSTICAS POBLACIÓN DE ALICANTE» (en castellà). Ajuntament d'Alacant. Arxivat de l'original el 16 de maig 2022. [Consulta: 10 setembre 2023].

## Enllaços externs

* en dialnet.unirioja.es El barri Verge del Remei(Alacant), immigració i nou urbanisme
* Dades del padró d'Alacant l'any 2012
# Dructerà

Dructerà (Dructarenus, francès Dructéran) fou abat de Saint-Chaffee al Velai. Vivia a la primera meitat del segle ix. Estava relacionat amb el clergue hispà Claudi de Torí que fou després bisbe de Torí al que va conèixer durant l'estada de Claudi a Aquitània quan Lluís el Pietós era rei (o sigui abans del 814). Els dos homes es van dedicar amb dedicació a l'estudi de les escriptures sagrades. Claudi abans d'entrar en certs errors, va dedicar a Dructerà el seu comentari sobre l'Epístola de Sant Pau als gàlates.

## Referències

* ↑ Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Sant Jaume de Cubelles

Sant Jaume de Cubelles és una església del municipi de Cubelles (Garraf) inclosa en l'Inventari del Patrimoni Arquitectònic de Catalunya. L'església de Sant Jaume està situada dins el nucli de Rocacrespa. És una petita construcció d'una sola nau i d'estructura molt senzilla, amb coberta a dos vessants de teula. La façana presenta una porta d'accés d'arc de mig punt, adovellada. Al vèrtex de la teulada hi ha un petit campanar d'espadanya. Inicialment, la capella es trobava sota l'advocació de Sant Gabriel i posteriorment, es va dedicar a Sant Jaume.

## Descripció

El conjunt es troba emblanquinat i decorat amb elements de maó vist, i es completa amb una tanca que presenta una porta d'accés d'arc de ferradura, d'inspiració islàmica.
A la dovella central de l'arc de la porta d'accés a la capella, hi ha inscrita la data del 1556. Sembla que la construcció és d'aquell període, tot i que posteriorment s'han efectuat diverses obres de reforma.

## Referències

* 1 2 3 4 «Sant Jaume de Cubelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Leandre Ardèvol i Sardà

Leandre Ardèvol i Sardà (Reus, 1809 – 1873) fou un enginyer mecànic reusenc, fill de Jaume Ardèvol i Cabrer.

## Biografia

De petit era més aviat malaltís, i el seu pare l'envià a passar un temps a Andalusia. Tornat a Reus, el 1823, als onze anys, va seguir la sort del seu pare a l'exili i refugiar-se a Gibraltar, on va aprendre l'anglès. Van anar a França on el jove va estudiar medicina i ingressà a l'Escola de Mines. Va tornar a Barcelona el 1834 i es va establir a la ciutat comtal, on gràcies als seus coneixements de mecànica va ser sotsdirector de la Fàbrica Bonaplata i, quan aquesta va ser cremada, treballà com a directiu a la foneria de Valentí Esparó. Va participar activament en el muntatge i funcionament de la primera màquina de vapor que hi va haver a l'estat espanyol. Quan es van fusionar "Valentín Esparó y Consocios" amb "Tous, Ascacíbar i Compañía", va sorgir la famosa empresa la Maquinista Terrestre y Marítima, i en va ser un dels tres directors. Va ser membre de la Societat Econòmica d'Amics del País i de la Reial Acadèmia de Ciències i Arts de Barcelona. Va escriure diversos articles sobre mecànica.

## Referències

* 1 2 Vilaseca, Salvador. Informació sanitària sobre el port de Salou. Reus: Associació d'Estudis Reusencs, 1976, p. 81-82. ISBN 8440014678.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 58-59.

## Enllaços externs

* «Leandre Ardèvol i Sardà». Gran Enciclopèdia Catalana. Barcelona: Grup Enciclopèdia Catalana.
# Volta a Suïssa 1953

La Volta a Suïssa 1953 fou la 17a edició de la Volta a Suïssa. Aquesta edició es disputà del 17 i el 24 de juny de 1953, amb un recorregut de 1.762 km distribuïts en 8 etapes. L'inici i final de la cursa fou a Zúric.
El vencedor final fou el suís Hugo Koblet, que s'imposà amb quasi vint minuts de diferència sobre el segon classificat, el també suís Fritz Schär. Koblet també guanyà tres etapes, mentre Schär s'imposà en una etapa i en la classificació de la muntanya. L'italià Danilo Barozzi acabà en tercera posició.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 17 de juny | Zúric - Brugg | 238 | Fritz Schär (SUI) | Fritz Schär (SUI) |
| 2ª | 18 de juny | Brugg - Rheinfelden | 241 | Omer van der Voorden (BEL) | Fritz Schär (SUI) |
| 3ª | 19 de juny | Rheinfelden - Solothurn (CRI) | 78 | Hugo Koblet (SUI) | Hugo Koblet (SUI) |
| 4ª | 20 de juny | Solothurn - Lausana | 253 | Alfredo Pasotti (ITA) | Hugo Koblet (SUI) |
| 5ª | 21 de juny | Lausana - Lucerna | 295 | Martin Metzger (SUI) | Hugo Koblet (SUI) |
| 6ª | 22 de juny | Lucerna - Bellinzona | 189 | Hugo Koblet (SUI) | Hugo Koblet (SUI) |
| 7ª | 23 de juny | Bellinzona - Sankt Moritz | 215 | Martin Metzger (SUI) | Hugo Koblet (SUI) |
| 8ª | 24 de juny | Sankt Moritz - Zúric | 253 | Hugo Koblet (SUI) | Hugo Koblet (SUI) |

## Classificació final

| | Ciclista | Equip | Temps |
| 1 | Hugo Koblet (SUI) | Suïssa | 50h 22' 11" |
| 2 | Fritz Schär (SUI) | Suïssa | + 18' 40" |
| 3 | Danilo Barozzi (ITA) | Itàlia | + 23' 20" |
| 4 | Carlo Clerici (SUI) | Suïssa | + 24' 28" |
| 5 | Pasquale Fornara (ITA) | Itàlia | + 29' 11" |
| 6 | Nino Defilippis (ITA) | Itàlia | + 29' 30" |
| 7 | Donato Zampini (ITA) | Itàlia | + 30' 37" |
| 8 | Marcel Huber (SUI) | Suïssa | + 32' 41" |
| 9 | Martin Metzger (SUI) | Suïssa | + 35' 41" |
| 10 | Joseph Cerami (BEL) | Bèlgica | + 41' 51" |

## Referències

* «Tour de Suisse 1953». sitiodeciclismo.net. [Consulta: 23 gener 2014].

## Enllaços externs

* Web oficial (alemany) (francès)
# Levanzo

Levanzo (en sicilià, Lèvanzu) és una illa d'Itàlia pertanyent a l'arxipèlag de les illes Ègades, a la costa de Sicília. Es tracta de la més petita de les Ègades, amb una superfície de quasi 5 km². Es troba la localitat homònima, frazione de Favignana, comune de Trapani, Sicília.
A l'antiguitat rebé el nom de Forbància (grec antic: Φορβαντία, llatí: Phorbantia), probablement a causa de l'abundant quantitat d'herba (φορβή phorbê) a l'illa.

## Geografia

És constituïda de pedra calcària blanca i conté nombroses coves. El penyal més alt és el Pizzo Mònaco, a 270 metres. La vegetació és essencialment composta de Brassica macrocarpa, lleterassa, romaní i cinerària. La ciutat està formada per un petit grup de cases amb un petit port situat a uns 15 km de Trapani. No té carreteres, a part d’un petit tram de carretera asfaltada que condueix a la platja de Faraglione. Aquesta condició d’endarreriment tecnològic explica la integritat de la seva bellesa paisatgística.

## Lloc arqueològic

Algunes coves tenen vistes a la costa, la més coneguda és la Grotta del Genovese, un dels jaciments arqueològics sicilians més importants, amb els seus gravats rupestres i pintures que es remunten al paleolític superior (9.680 aC).
A més, al tram d’aigua situat davant de Cala Minnola, a la banda oriental de l’illa de Levanzo, hi ha un jaciment arqueològic submergit on es troba el naufragi d’un vaixell romà amb les restes de la càrrega d’àmfores i fragments de ceràmica, a una profunditat d’uns 27 metres.

## Referències

* ↑ Grotta del Genovese | Levanzo. «Grotta del Genovese - Levanzo».
* ↑ (2017) "Virtual diving in the underwater archaeological site of Cala Minnola" a Int. Arch. Photogramm. Remote Sens. Spatial Inf. Sci., XLII-2/W3. . DOI:10.5194/isprs-archives-XLII-2-W3-121-2017

## Vegeu també

* Llista d'illes d'Itàlia

## Enllaços externs

* Lloc web oficial de Levanzo
# Mare de Déu del Puig del Ram

Mare de Déu del Puig del Ram és una església de Veciana (Anoia) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular. D'una sola nau. A l'interior pren la forma de planta de creu grega i té un cimbori i un cambril per la Verge. A sobre de l'entrada hi ha un petit cor. A l'exterior, en la façana, destaca la llinda i els brancals de la porta on hi ha la inscripció de 1786. Té un petit campanar d'espadanya. La teulada és a dos vessants i s'aixeca en el centre un cos, també a dos vessants, que darrerament ha estat reformat i que acull la cúpula.
La imatge de Nostra Senyora del Puig del Ram és una talla en marbre blanc, d'uns 30 cm d'alçada, policromada. Representa la imatge de Maria entronitzada i coronada, amb el nen Jesús assegut als genolls.Té uns Goigs antics dedicats, del 1794, i uns de més nous escrits i musicats per Valentí Miserachs l'any 2014.

## Història

Formava part de la baronia de Segur. Era sufragània de Sta. Maria de Segur. Va ser cedit junt amb aquesta i d'altres sufragànies al monestir de l'Estany l'any 1157. El 1786 va ser reedificada i dotada pels barons de Segur amb terres i alous. Tingué una capella de l'Esperit Sant amb un benefici fundat pel baró Ramon de Calders l'any 1640.

## Referències

* 1 2 3 «Mare de Déu del Puig del Ram». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
* ↑ «Goigs a la Mare de Déu de Puig de Ram». [Consulta: 2023].
# Victoria Aihar

Victoria Aihar, (Montevideo, 19 d'abril de 1978) és una dissenyadora web, informàtica i autora uruguaiana.
Ha publicat, inicialment sota pseudònim, literatura eròtica. El llibre "Un café no se le niega a nadie" (Un cafè no se li nega ningú), va arribar a estar entre els més venuts d'Amazon Espanya.

## Llibres

* Una canción para Abril Booket, 2014
* ¿A cuántos centímetros de ti? Magical Eyes, 2014
* Una segunda oportunidad Booket, 2015
* Un café no se le niega a nadie Booket, 2015

## Referències

* ↑ El País. «Vencer a Grey y a la pacateria» (en castellà), 28-08-2015. Arxivat de l'original el 8 de desembre 2021. [Consulta: 13 octubre 2015].
* ↑ El País. «Victoria Aihar erotismo de exportación» (en castellà), 28-08-2015. Arxivat de l'original el 5 d’octubre 2015. [Consulta: 13 octubre 2015].
* ↑ Diario Longino. «Autora de ‘¿A cuàntos centrímetros de ti?» (en castellà) p. 15, 07-02-2015. Arxivat de l'original el 17 de novembre 2015. [Consulta: 13 octubre 2015].
* ↑ El País. «Las mujeres que nos inspiran con sus historias» (en castellà), 08-09-2015. Arxivat de l'original el 2021-12-08. [Consulta: 13 octubre 2015].

## Enllaços externs

* Entrevista a la autora Victoria Aiha, 2014.
* Entrevista a Victoria Aihar en el programa Leyendo con parte 1, por Lorena Del Valle Fuentes
* Entrevista a Victoria Aihar en el programa Leyendo con parte final, por Lorena Del Valle Fuentes
# Leandre Cervera i Astor

Leandre Cervera i Astor (Gràcia, Barcelona, 13 d'agost de 1891 - Barcelona, 22 de juliol de 1964) fou un metge i polític català, fill d'una família originària de la comarca dels Serrans (País Valencià) de militància carlina. Es llicencià en veterinària el 1911 i en medicina el 1914.
Com a metge, treballà amb Ramon Turró i Darder al Laboratori Municipal de Barcelona, a l'escola de fisiologia d'August Pi i Sunyer i a l'Institut de Fisiologia de la Mancomunitat de Catalunya el 1920. Fou director del laboratori de patologia dels Serveis Tècnics d'Agricultura de Catalunya, però en fou destituït el 1924 per Miguel Primo de Rivera i més tard fou secretari i posteriorment president (del 1935 al 1963) de la Societat de Biologia de Barcelona i de la posterior Societat Catalana de Biologia. S'especialitzà en l'estudi de les malalties metabòliques i endocrines. També fou fundador i redactor en cap de la revista La Medicina Catalana del 1933 al 1938.
Com a polític, fou un dels fundadors i vicepresident d'Acció Republicana de Catalunya el 1930 i un dels fundadors d'Acció Catalana Republicana. En acabar la guerra civil espanyola el 1939 es va exiliar. El 1946 fou membre adjunt de l'Institut d'Estudis Catalans, i el 1950 n'esdevingué membre numerari.

## Obres

* La fisiologia dels animals domèstics (1923)
* Fisiología y patología de las glándulas endocrinas (1926)
* La nostra gent: Dr. Turró (1926)
* Letamendisme i unitat psicosomàtica (1926)

## Enllaços externs.

* Leandre Cervera i Astor | Galeria de Metges Catalans
* Fons personal Leandre de Cervera a la Biblioteca de Catalunya.
# Zaouiat Ahansal

Zaouiat Ahansal (en àrab زاوية أحنصال, Zāwiyat Aḥanṣāl; en amazic ⵣⴰⵡⵉⵜ ⴰⵃⵏⵚⴰⵍ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 10.657 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Levelange

Levelange (en luxemburguès: Liewel; en alemany: Levelingen) és una vila de la comuna de Beckerich, situada al districte de Diekirch del cantó de Redange. Està a uns 24 km de distància de la ciutat de Luxemburg.

## Referències

* ↑ «Levelange». [Consulta: 26 setembre 2015].
# Maripaz Crespo Marzo

Maripaz Crespo Marzo (València, agost de 1943) és una infermera valenciana.
Es filla única, i procedix d'una família de Russafa. Va ser infermera a l'àmbit de les addiccions durant 25 anys, àmbit al que es va introduir per curiositat.
És diplomada d'infermeria, anomenada llavors Ajudant Tècnic Sanitari (ATS). Les pràctiques en relació a la diplomatura les va realitzar en la Càtedra de Farmacologia, concretament, al laboratori de farmacologia on li van oferir treball. A més, va cursar el "III Curs de Màster en Drogodependències i SIDA" al Col·legi Oficial de Metges de Màlaga i a l'Institut d'Investigació en Ciències Socials (ACIPAIS).
Va treballar a l'Hospital Clínic Univesitari de València, més exactament al departament de prematurs i urgència durant 2 anys.

## Referències

* 1 2 3 4 Agulló, Víctor; Arteta, Dayana. 16 pioneras valencianas frente a las adicciones. Nau llibres, 2022, p. 17-28. ISBN 978-84-16926-89-3.
# Eleccions regionals de Sicília de 1947

Les primeres eleccions regionals per a escollir l'Assemblea Regional de Sicília se celebraren el 20 d'abril de 1947. La participació fou del 79,8%.
← Eleccions regionals de Sicília, 1947 → :
| Partits | vots | % | escons |
| Bloc del Poble | 591.870 | 30,4% | 25 |
| Partit Democràtic Cristià | 400.084 | 20,5% | 21 |
| Bloc Democràtic Liberal Qualunquista | 287.698 | 14,8% | 13 |
| Partit Nacional Monàrquic (PNM) | 185.423 | 9,5% | 10 |
| Moviment Independentista Sicilià (MIS) | 171.470 | 8,8% | 9 |
| Partit Socialista dels Treballadors Italians (PSLI) | 82.175 | 4,2% | 7 |
| Partit Republicà Italià (PRI) | 74.570 | 3,8% | 3 |
| Unió Democràtica Siciliana | 40.149 | 2,1% | 1 |
| Fronte dell'Uomo Qualunque | 30.179 | 1,5% | 1 |
| altres | 84.842 | 4,4% | - |
| Total | 1.948.460 | 100,00 | 90 |
Fonts: Ministeri del l'Interior, ISTAT i Assemblea Regional Siciliana
# PEC

«PEC» té aquests significats:
* Pla de l'Energia de Catalunya
* Projecte Educatiu de Centre
* Projecte Educatiu de Ciutat
* PEC Zwolle
Viccionari
# Víxnie Peni

Víxnie Peni - Вышние Пены (rus) - és un poble de l'óblast de Bélgorod, a Rússia. El 2021 tenia 828 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Victoria Beckham

Victoria Beckham (nascuda Victoria Caroline Adams, Harlow (Anglaterra), 17 d'abril de 1974) és una cantant i dissenyadora de moda anglesa. A finals dels anys 1990, va assolir la fama amb el grup pop exclusivament femení Spice Girls. Està casada amb el futbolista David Beckham.

## Referències

* ↑ «David Beckham celebra los 49 años de Victoria Beckham en la playa: ‘Te amamos’» (en castellà). HOLAǃ, 17-04-2023. [Consulta: 7 febrer 2024].
* ↑ «Victoria Beckham» (en anglès). Encyclopaedia Britannica. [Consulta: 24 abril 2020].
# Leandre Creus i Corominas

Leandre Creus i Corominas (Barcelona, 16 de juliol de 1833 - Vilanova i la Geltrú, 12 de setembre de 1875) fou un periodista i impressor català.
Fill de Domènec Creus i Roig i Maria Anna Corominas, era germà de Teodor Creus i Corominas. El 1851 emigrà a Cuba, on aprengué l'ofici de tipògraf i col·laborà a la premsa de Matanzas. Des de Cuba col·laborà amb el Diario de Villanueva y Geltrú tot enviant poemes i escrits amb el pseudònim "El marqués de Bellaflor". Aquest diari havia estat fundat el 1850 per Josep Pers i Ricart, i el seu germà n'havia estat un dels grans ideòlegs. La prematura mort de Pers i Ricart va agreujar els problemes econòmics del Diario i son germà li demanà que tornés a Vilanova i la Geltrú. Ho va fer l'agost de 1857 per fer-se càrrec de la direcció del Diario. Hi aportà diners aconseguits a Amèrica, fruit dels seus estalvis o de donatius fets per vilanovins residents a Cuba, per redreçar la difícil economia del diari. Invertí en l'impremta del diari, que des del 29 d'agost de 1857 ja porta el nom de "Creus y Bertran". A partir del 28 de setembre de 1858 figura com a director del Diario i titular únic del negoci de la impremta, que a banda d'editar aquest diari promogué altres projectes editorials. D'ell no es coneix cap altre treball literari que les col·laboracions signades al Diario de Villanueva.

## Referències

* 1 2 3 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 97-98. ISBN 84-85960-83-1.
* ↑ «Leandre Creus i Corominas». Diccionari de la literatura catalana. Barcelona: Grup Enciclopèdia Catalana.
# Zaokski

Zaokski (en rus: Заокский) és un poble (un possiólok) de l'óblast de Tula, a Rússia, segons el cens del 2021 tenia 6.196 habitants. És la seu administrativa del districte homònim.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.